A **igrexa de Öja** (sueco: *Öja kyrka*) é unha igrexa medieval luterana en Öja, na illa sueca de Gotland, pertencente á diocese de Visby.

Historia
--------

A igrexa de Öja está construída nun lugar de antigas tradicións culturais. O seu nome, procedente da palabra sueca *ö* que significa illa, indica que estaba habitado antes de que a zona se convertese en parte do resto de Gotland (debido a un proceso de axuste posglacial), é dicir, durante a idade de ferro, nalgún momento entre o ano 500 a.C. e o 500 d.C. En 1987 aínda había campos de cultivo organizados segundo un sistema de uso da terra que probablemente se desenvolveu entón, ou incluso durante a idade de bronce.

A primeira igrexa do lugar foi construída durante o século XII. Deste primeiro edificio románico só quedan un feixe de fragmentos esculpidos, incorporados na presente igrexa principalmente gótica. Durante o século XIII comezou a construción da igrexa actual. O coro coa súa ábsida interna é a parte máis antiga, construído durante a primeira metade do século. A nave engadíuse posteriormente, a finais do século, mentres que a torre levantouse no século XIV. A construción da igrexa indica que os plans orixinais non incluían unha torre separada, senón unha enriba do extremo occidental da nave. Os académicos concluíron que a torre foi construída polo obradoiro dun canteiro coñecido co nome de Master Egypticus, que tamén traballou nas igrexas de Grötlingbo e Hablingo.

Dende a idade media a igrexa permaneceu case inalterada, coa excepción da sancristía que foi engadida durante o século XIX.

Arquitectura
------------

Externamente a igrexa destaca pola súa ben conservada torre, que aínda ten as gárgolas e as decoracións dos gabletes orixinais. A igrexa tamén tres portais góticos esculpidos, do cal o do norte é o que está máis ricamente decorado. O portal ten esculturas que representan a Xesús, María, Xoán o Evanxelista e unha moi peculiar dun santo boca abaixo, interpretado como San Elixio.

O interior é escuro e caracterízase polos seus resistentes piares e columnas. As paredes están decoradas con frescos do século XV, que representan a Paixón de Cristo e escenas da infancia de Xesús, realizados polo artista coñecido como Passionsmästaren. Ademais as bóvedas están adornadas con ornamentacións do século XIII e un feixe de frescos pouco comúns, probablemente dun artista de Dinamarca ou do continente sueco, decoran o coro.

A igrexa é probablemente famosa pola súa gran e elaborada cruz triunfal. Foi realizada por un carpinteiro, posiblemente adestrado en Francia, que seguramente tamén fixese unha cruz semellante na igrexa de Fröjel a finais do século XIII. O elaborado e pouco común crucifixo foi chamado "a escultura de madeira máis admirada de Gotland" e "unha das pezas artísticas medievais máis coñecidas de Gotland". Baixo a cruz hai ademais copias de dúas esculturas case tan ben consideradas que representan a María e a San Xoán (as orixinais atópanse no Museo de Gotland en Visby).

Galería de imaxes
-----------------

* Vista dende o aireVista dende o aire
* Portal da navePortal da nave
* Cruz triunfalCruz triunfal
* Interior da igrexaInterior da igrexa

Notas
-----

1. 1 2 3 4 5 6 7  Andrén, Anders (2011). Historiska Media, ed. *Det medeltida Gotland: en arkeologisk guidebok*. Lund. pp. 210–213. ISBN 978-91-85873-83-8.
2. 1 2 3 4  Jonsson, Marita; Lindquist, Sven-Olof (1987). *Vägen till kulturen på Gotland*. Visby: Gotlands fornsal. p. 197. ISBN 91-971048-1-7.
3. 1 2 3 4 5 6 7 8 9  Lagerlöf, Erland (1973). Rabén & Sjögren, ed. *Gotlands kyrkor*. Uddevalla. pp. 278–281. ISBN 9129410355.
4. ↑  "Öja kyrka". Guteinfo. Consultado o 17 de agosto de 2018.

|  |  |
| --- | --- |
|  | Commons ten máis contidos multimedia sobre:  ***Igrexa de Öja*** |

| * v
* c
* e
Igrexas en Gotland, Suecia |
| --- |
| 
* Akebäck
* Ala
* Alskog
* Alva
* Anga
* Ardre
* Atlingbo
* Barlingbo
* Björke
* Boge
* Bro
* Bunge
* Burs
* Buttle
* Bäl
* Dalhem
* Eke
* Ekeby
* Eksta
* Endre
* Eskelhem
* Etelhem
* Fardhem
* Fide
* Fleringe
* Fole
* Follingbo
* Fröjel
* Fårö
* Gammelgarn
* Ganthem
* Garde
* Gerum
* Gothem
* Grötlingbo
* Guldrupe
* Hablingbo
* Hall
* Halla
* Hamra
* Hangvar
* Havdhem
* Hejde
* Hejdeby
* Hejnum
* Hellvi
* Hemse
* Hogrän
* Hörsne
* Klinte
* Kräklingbo
* Källunge
* Lau
* Levide
* Linde
* Lojsta
* Lokrume
* Lummelunda
* Lye
* Lärbro
* Martebo
* Mästerby
* Norrlanda
* När
* Näs
* Othem
* Roma
* Rone
* Rute
* Sanda
* Silte
* Sjonhem
* Slite
* Sproge
* Stenkumla
* Stenkyrka
* Stånga
* Sundre
* Tingstäde
* Tofta
* Träkumla
* Vall
* Vallstena
* Vamlingbo
* Viklau
* **Catedral de Visby**
* Visborg
* Vänge
* Väskinde
* Västergarn
* Västerhejde
* Väte
* Öja
* Östergarn

 | Coat of armas do Gotland County |
|  **Commons** |